
  Nr. 725 din 18.01.2024
RAPORT DE SPECIALITATE

privind aprobarea participării MUNICIPIULUI MARGHITA în cadrul proiectului “Strengthening the cohesion of the border region by expanding cultural links between twin cities.” (Întărirea coeziunii regiunii de frontieră prin extinderea legăturilor culturale între orașe înfrăţite), acronim  BERMAR_4.6 și a contribuției proprii necesare implementării acestuia 


Având în vedere:

Programul Interreg VI-A România-Ungaria, va fi implementat în perioada de programare 2021-2027. Noul Program va fi implementat în comun de către România, în calitate de Autoritate de Management, găzduită de către Ministerul Dezvoltării, Lucrărilor Publice și Administrației, și Ungaria, în calitate de Autoritate Națională, găzduită de către Ministerul Afacerilor Externe și Comerțului.


Viziunea Programului ROHU este crearea unei regiuni transfrontaliere între România și Ungaria mai verde, mai rezilientă și mai coezivă, cu o mai bună înțelegere a oportunităților de cooperare, încredere sporită și reducerea barierelor în calea cooperării, spre obiectivele comune ale Agendei 2030, într-un cadru de cooperare sustenabil. 


Strategia Programului ROHU este articulată în cadrul a 3 priorități, astfel:

· Cooperare pentru o zonă transfrontalieră mai verde și mai rezilientă între România și Ungaria (58.060.209 EUR, din care 46.448.167 EUR ERDF);

· Cooperare pentru o zonă transfrontalieră mai socială și mai coezivă între România și Ungaria (98.526.414 EUR, din care 78.821.131 EUR ERDF);

· O cooperare transfrontalieră mai durabilă și mai eficientă, bazată pe comunitate, (19.353.402 EUR, din care 15.482.722 EUR ERDF).


Bugetul total al axei programului, care include şi co-finanţarea naţională, este de aproximativ 99 de milioane de euro. Din această sumă, aproximativ 78.821.13 de milioane de euro reprezintă alocarea din Fondul European de Dezvoltare Regională (FEDR). 

Finanţarea proiectelor este asigurată din trei surse: FEDR (maxim 85%).


Contribuţia naţională, de la bugetul statului român care este de 13%, respectiv de la bugetul statului maghiar, de 10% sau 15%, în funcție de natura beneficiarului,

Contribuţia proprie a beneficiarilor români, de minim 2% și contribuţia proprie a beneficiarilor maghiari, de 0 sau minim 5%. 


În prezent, în cadrul acestui program este deschisă cererea competitivă de proiecte, care cuprinde și o linie de finanțare prin Cadrul Priorității 2, Obiectivul Specific (OS) 4.6 – creșterea rolului culturii și al turismului durabil în dezvoltarea economică, incluziunea socială și inovarea socială;.


În acest sens, plecând de la interesul municipalității de a extinderea legăturilor culturale între orașe gemene, prin organizarea festivalurilor de film, de dans, festival de teatru în aer liber și dotarea scenotehnicii proiectul BERMAR_4.6 propune parteneriatul cu localitatea înfrățită, Berettyóújfalu, pentru a stimula activitatea culturală din Marghita. 


 Bugetul total al Proiectului este de 657.895 Euro cu T.V.A., iar contribuţia proprie a municipiul va fi de 2%, respectiv in suma de 13.157,9  Euro,

Ca urmare a urmatoarelor aspecte:

În conformitate cu prevederile art. 44 al. (1) din Legea nr. 273/2006 privind finanţele publice locale, actualizată,

        Având în vedere prevederile art. 129, alin. (2) lit. b) şi alin. (4) lit. a), lit.e), art. 139 alin.1) din OUG 57/2019 privind Codul administrativ,

Faţă de cele arătate mai sus,
PROPUN:

CONSILIULUI LOCAL AL MUNICIPIULUI MARGHITA
1. Aprobarea  participării, în calitate de partener de proiect, a MUNICIPIULUI MARGHITA in cadrul proiectului “Strengthening the cohesion of the border region by expanding cultural links between twin cities.” (Întărirea coeziunii regiunii de frontieră prin extinderea legăturilor culturale între orașe înfrăţite), acronim BERMAR_4.6.
 2. Aprobarea contributiei proprii aferentă implementării acestui proiect pentru Municipiul Marghita in valoare de 13.157,9 Euro, precum și asigurarii fluxului de numerar necesar implementari proiectului.
                    Întocmit

             Botos Alexandru

    Inspector Afaceri Europene și 

       Managementul Proiectelor  
